钦定古今图书集成/明伦汇编/闺媛典/第119卷 > 鲁寡陶婴
## 钦定古今图书集成/明伦汇编/闺媛典/第119卷 > 鲁寡陶婴

按刘向《列女传》，“鲁寡陶婴者，鲁陶门之女，少寡，养幼
孤，无强昆弟，纺绩为产。鲁人或闻其义，将求焉。婴闻
之，恐不得免，作歌明己之不二也。其诗曰：‘悲黄鹄之
早寡兮，七年不双。鸳颈独宿兮，不与众同。夜半悲鸣
兮，想其故雄。天命早寡兮，独宿何伤。寡妇念此兮，泣
下数行。呜呼哀哉兮，死者不可忘。飞鸟尚然兮，况于’”
贞良。虽有贤雄兮，终不重行。鲁人闻之曰：“斯女不可
得矣。”遂不敢复求。婴寡，终身不改。君子谓陶婴贞一
而思。《诗》云：“心之忧矣，我歌且谣。”此之谓也。